Държавен вестник, бр. 66, 2010 г., стр. 3

БРОЙ  66	
Д Ъ Р Ж А В Е Н  В Е С Т Н И К 	
СТР.  3  
1.2.1. Структурата по клинична лаборатория е 
оборудвана с апаратура и спомагателни техниче­
ски средства съгласно изискванията, определени 
в този стандарт.
1.2.2. Препоръчително е в структурата по 
клинична лаборатория да има информационна 
система, отговаряща на изискванията на БДС/
EN/ISO 15189.
1.2.3. Поддръжката и проверката на лаборатор­
ните технически средства се извършва от отори­
зирано от производителя лице и се документира 
с протоколи от извършените профилактични и 
други сервизни дейности.
1.2.4. Структурата по клинична лаборатория 
използва калибратори, реактиви и контролни 
материали съгласно изискванията на Европейска­
та директива за „in vitro“ медицински изделия и 
разполага с документация за пригодност на тези 
средства, включително: данни за производител, пар­
тиден номер, сериен номер, аналитичен сертификат 
за състав и приложение за клинична диагностика, 
срок на годност преди отваряне, дата на доставка, 
дата на отваряне и годност след отваряне.
1.3. Изисквания към квалификацията на специ­
алистите и професионалните дейности в областта 
на клиничната лаборатория.
1.3.1. Структурата по клинична лаборатория се 
ръководи от лекар, който притежава специалност 
по клинична лаборатория. Основните му профе­
сионални дейности са:
1.3.1.1.Организира и ръководи диагностично-
лечебната работа на лабораторията.
1.3.1.1.1. Контролира трудовата и техноло­
гичната дисциплина и следи за спазването на 
Правилника за вътрешния ред и правилата за 
безопасност на труда.
1.3.1.1.2. Организира и подпомага повишаването 
на квалификацията и специализацията на кадрите 
с висше медицинско и немедицинско образование 
и друг персонал на лабораторията.
1.3.1.1.3. Организира и подпомага внедряването 
на нови високи технологии – автоматизация, ро­
ботизация, лабораторни информационни системи 
(ЛИС) – тесноспециализирани и общолабораторни.
1.3.1.1.4. Организира и контролира провеж­
дането на системен вътрелабораторен качествен 
контрол и участието в система за външна оценка 
на качеството.
1.3.1.1.5. Организира и контролира връзките 
на лабораторията с обслужваните клинични звена 
или структури на доболничната помощ.
1.3.1.1.6. Ръководи, организира и контролира 
стопанската дейност на лабораторията.
1.3.1.1.7. Организира и провежда мероприятия 
за реализиране на икономии и за непрекъснато 
повишаване на медицинската ефективност на 
лабораторната дейност.
1.3.1.1.8. Оказва консултативна и методична 
помощ на специалисти от практиката.
1.3.2. В структурата по клинична лаборатория 
могат да работят следните специалисти: лекар/и 
със и без специалност по клинична лаборатория; 
специалисти с висше медицинско и немедицинско 
образование (химици, фармацевти, биолози, био­
химици, инженер-химици, медицински лаборанти, 
специалисти по информационни технологии) и 
санитари.
1.3.2.1. Професионални дейности на лекари, 
работещи в клинична лаборатория (със или без 
специалност, специализанти):
1.3.2.1.1. Работи (отговаря) за работата на 
определен профилиран сектор в лабораторията.
1.3.2.1.2. Контролира (извършва) провеждането 
и документирането на ежедневния вътрешен ка­
чествен контрол (ВКК). Контролира извършването 
на контролни изследвания във връзка с участието 
в системи за ВОК.
1.3.2.1.3. Ежедневно проверява резултатите на 
пациентите.
1.3.2.1.4. Спазва(контролира) технологичната 
дисциплина на лабораторията.
1.3.2.1.5. Отговаря за специализираната под­
дръжка и ремонт на лабораторната апаратура в 
съответствие със съществуващите разпоредби в 
лабораторията.
1.3.2.1.6. Участва в изготвянето на ежегодни 
планови заявки за диагностични набори, реактиви, 
химикали, консумативи, резервни части, контролни 
материали, калибратори.
1.3.2.1.7. Отговаря за поддържането на текущата 
учетна и отчетна документация на лабораторията 
в съответствие със съществуващите разпоредби.
1.3.2.1.8. Отговаря за непрекъснатата връзка с 
обслужваните клинични звена или общопракти­
куващи лекари.
1.3.2.1.9. Отговаря за поддържането и актуализи­
рането на методичния наръчник на лабораторията.
1.3.2.1.10. Участвува в дежурствата за спешни 
и неотложни изследвания.
1.3.2.1.11. Спазва (контролира) изпълнението 
на Правилника за вътрешния ред и безопасността 
на труда.
1.3.2.1.12. Следи за поддържането на висока 
култура на междуличностните отношения на пер­
сонала в лабораторията.
1.3.2.2. Професионални дейности на химици, 
фармацевти, биолози, биохимици и инженер-хи­
мици:
1.3.2.2.1. Контролира (извършва) провеждането 
и документирането на ежедневния вътрешен ка­
чествен контрол (ВКК). Контролира извършването 
на контролни изследвания във връзка с участието 
в системи за ВОК.
1.3.2.2.2. Притежаващите специалност „кли­
нична химия“ ежедневно проверяват резултатите 
на пациентите.
1.3.2.2.3. Спазва (контролира) технологичната 
дисциплина на лабораторията.
1.3.2.2.4. Отговаря за специализираната под­
дръжка и ремонт на лабораторната апаратура в 
съответствие със съществуващите разпоредби в 
лабораторията.
1.3.2.2.5. Подпомага изготвянето на ежегодни 
планови заявки за диагностични набори, реактиви, 
химикали, консумативи, резервни части, контролни 
материали, калибратори.
1.3.2.2.6. Вярно и точно попълва и навреме 
представя медицинската документация.
1.3.2.2.7. Участва в извършването на клинични 
изпитвания на аналитични методи и лабораторна 
техника.
1.3.2.2.8. Участва в дежурствата за спешни и 
неотложни изследвания.